டைபோரேன்(4)

டைபோரேன்(4) (Diborane(4)) என்பது B2H4 என்ற மூலக்கூற்று வாய்ப்பாட்டால் விவரிக்கப்படும் சடுதியில் தோன்றி மறைகின்ற ஒரு கனிம வேதியியல் சேர்மமாகும். அணுநிலை புளோரினைப் பயன்படுத்தி டைபோரேன்(6) சேர்மத்திலிருந்து இரண்டு ஐதரசன் அணுக்களை இழுத்தெடுத்து டைபோரேன்(4) தயாரிக்கப்படுகிறது. ஒளி அயனியாக்க நிறை நிறமாலையியல் செயல்முறையின் மூலம் இச்சேர்மத்தை கண்டறியலாம். 

இரண்டு ஐதரசன் அணுக்கள் இரண்டு போரான் அணுக்களுடன் மும்-மைய இரு எலக்ட்ரான் பிணைப்பு மூலம் பாலம் அமைக்கப்பட்ட கட்டமைப்பு இருக்குமென கணக்கீடுகள் கணிக்கின்றன. கூடுதலாக இரண்டு போரான் அணுக்களுக்கிடையில் 2- மையம், 2-எலக்ட்ரான் பிணைப்பும் ஒரு விளிம்புநிலை ஐதரசன் அணு ஒவ்வொரு போரான் அணுவுடனும் பிணைக்கப்பட்டிருக்கும். 

நிலையான டைபோரேன்(4) வழிப்பெறுதிகள் பல இருப்பதாக அறியப்படுகிறது. 

 மேற்கோள்கள் 

பகுப்பு:போரேன்கள்